钦定古今图书集成/明伦汇编/氏族典/第420卷 > 《廖用贤尚友录》 > 解元
## 钦定古今图书集成/明伦汇编/氏族典/第420卷 > 《廖用贤尚友录》 > 解元

按《宋史解元传》：“元字善长，保安军德清砦人。起行伍，
为清涧都虞候。建炎三年，隶大将韩世忠麾下，授阁
门宣赞舍人。四年，授忠州团练使，改相州观察使。绍
兴四年，金人、伪齐合兵入侵，世忠命元屯承州掩之。
金人走，元追北数十里，金人赴水死者甚众，改同州
观察使。六年，授保顺军承宣使。世忠罢兵柄，为枢密”
使，以元为“镇江府驻札御前诸军都统制，以统其众。”
进侍卫亲军马步军都虞候，寻授保信军节度使，卒。